ROMÂNIA

JUDEŢUL BOTOŞANI

U.A.T. COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Pentru aprobarea documentaţiei privind închirierea terenului în suprafaţa de  92,84 ha – pajişte comunală aparţinând domeniului privat al comunei Blândeşti, a reprezentanţilor Consiliului Local Blândeşti în comisia de evaluare a cererilor şi comisia de soluţionare a contestaţiilor
      
Consiliul local al comunei Blandesti, întrunit în şedinţă ordinară  din data de 29.03.2018
Văzând proiectul de hotărâre şi expunerea de motive a viceprimarului comunei Blandesti –Băghiceanu Mihaela şi rapoartele de avizarea ale Consiliului local Blandesti;
Analizând documentaţia privind închirierea terenului în suprafaţa de 92,84 ha – pajişte aparţinând domeniului privat  al comunei Blândeşti, care cuprinde: studiul de oportunitate, caietul de sarcini, modelul cadru a contractului de închiriere, din anexa la proiectul de hotarare initiat de viceprimarul comunei Blândeşti;

Ţinând cont de Hotărârea Consiliului Local Blandesti nr. 25 din 27.05.2016 pentru aprobarea Proiectului de Amenajament Pastoral pentru pajiştile comunale situate pe raza U.A.T. comuna Blândeşti, nr. 781/1064/2016 elaborat de Camera Agricola Judeţeană Botoşani şi Hotărârea Consiliului Local Blandesti nr. 23 din 27.02.2018 privind disponibilul de pajiste comunala situată în satele Blandesti, Cerchejeni, Şoldanesti, aparţinând  domeniului privat al comunei Blandesti ce va face obiectul  închirierii conform prevederilor legale;
În conformitate cu prevederile art. 9 din O.U.G nr. 34/2013 pentru organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare prin Legea nr. 44/2018; ale art. 36 alin. (1), (2) lit. “c”,  din Legea 215/2001 - Administraţiei Publice Locale, cu modificările şi completările  ulterioare; ale Ordinului nr. 407 din 31 mai 2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, cu modificările şi completările ulterioare ; 
În temeiul  art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată, cu modificările şi completările ulterioare

HOTĂRĂŞTE :

Art. 1. Se aprobă închirierea conform legii, în condiţiile prevederilor Legii nr. 287/2009 privind Codul civil, republicată, cu modificările ulterioare, a terenului în suprafaţă de 92,84 ha – pajişte aparţinând domeniului privat al comunei Blândeşti identificat în studiul  de oportunitate, conform prevederilor art. 9 din O.U.G nr. 34/2013 pentru organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare prin Legea nr. 44/2018.
Art. 2 Pretul de ȋnchiriere este in Soldanesti 70 lei/ha, în Cerchejeni 70 lei/ha şi în Blândeşti 70 lei/ha. . Pretul închirierii se va actualiza cu indicii anuali de inflatie.
           Art. 3 Durata închirierii este de 7 ani.

           Art. 4 Se aprobă documentaţia privind închirierea terenului în suprafaţa de 92,84 ha – pajişte comunală, aparţinând domeniului privat al comunei Blândeşti, din anexa, la care se adăugă Proiectul de Amenajament Pastoral pentru pajiştile comunale situate pe raza U.A.T. comuna Blândeşti, nr. 781/1064/2016 elaborat de Camera Agricola Judeţeană Botoşani aprobat prin Hotărârea Consiliului Local Blândeşti nr. 25 din 27.05.2016.
          Art. 5 Se desemnează reprezentanti ai Consiliului Local Blândeşti în comisia de evaluare a cererilor în vederea atribuirii contractelor de  închiriere  pajişte comunală teren  în suprafaţă de 92,84 ha., situat în satele Blandesti, Cerchejeni, Soldanesti, aparţinând  domeniului privat al comunei Blandesti, consilierii locali: Grigoruță Grigore, Cațichi Petru, Vieru Constantin, Stroișteanu Neculai, Ciornohac Constantin.
         Art. 6 Se desemnează  reprezentant al Consiliului Local Blândeşti în comisia de soluţionare a contestaţiilor în vederea atribuirii contractelor de concesiune pajiște comunală teren în suprafaţă de 92,84 ha.,  situat  în satele Blandesti; Cerchejeni, Soldanesti, aparţinând  domeniului privat al comunei Blandesti consilierii locali: Ciobanu Eugen, Bucsinescu Tudor, Pătrăușanu Constantin.
         Art. 7 Primarul comunei Blandesti va asigura executarea prevederilor prezentei hotarari .

Blândeşti, astăzi 29.03.2018

